ΓΡΑΠΤΗ ΕΡΩΤΗΣΗ E-1206/00

υποβολή: Jannis Sakellariou (PSE) προς την Επιτροπή

(14 Απριλίου 2000)

Θέμα: Οδηγίες 85/337/ΕΟΚ και 92/43/ΕΟΚ

Για τη μεταφορά της οδηγίας 85/337/ΕΟΚ(1) δημοσιεύτηκε στην Εφημερίδα της Κυβερνήσεως της Βαυαρίας βαυαρικός νόμος για τις εκσκαφές, ο οποίος στο άρθρο 8 προβλέπει εκσκαφές σε εθνικούς δρυμούς και προστατευόμενες φυσικές περιοχές.

1. Οι διατάξεις σχετικά με την εκμετάλλευση των επιφανειακών ορυκτών πρώτωνλών σε εθνικά πάρκα και φυσικές προστατευόμενες περιοχές συμφωνούν με την Οδηγία 85/337/ΕΟΚ και είναι συμβατές με την Οδηγία 92/43/ΕΟΚ(2);

Το βαυαρικό Υπουργείο Περιβάλλοντος με το δημοσίευμά του Οικοδομές σε συμφωνία με τη φύση και το τοπίο Κανόνες δράσης στον οικιστικό σχεδιασμό (σελ. 13, μέρος 7, κατ. ΙΙ και κατ. ΙΙΙ) απελευθέρωσε τις περιοχές που προστατεύει ο νόμος από περιορισμούς οικοδόμησης, εφόσον ικανοποιούνται τα αντίστοιχα αντισταθμιστικά μέτρα.

2. Η καταστροφή φυσικών και φυσικά εντεταγμένων ποτάμιων περιοχών, η οικοδόμηση σε παλαιά περιβάλλοντα με μακίες και θάμνους και σε πολυειδή δάση είναι συμβατές με την Οδηγία 92/43/ΕΟΚ;

(1) ΕΕ L 175 της 5.7.1985, σελ. 40.

(2) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(5 Ιουνίου 2000)

Η Επιτροπή θα ήθελε ναπογραμμίσει ότι δεν έχει στη διάθεσή της ούτε την σχετική νομοθεσία, ούτε το έγγραφο στο οποίο αναφέρεται το Αξιότιμο Μέλος του Κοινοβουλίου.

Σχετικά με τα δύο ζητήματα, πρέπει ναπογραμμιστεί ότι τόσο οι οδηγίες του Συμβουλίου 85/337/ΕΟΚ της 27ης Ιουνίου 1985 σχετικά με την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον και 92/43/ΕΟΚ της 21ης Μαΐου 1992 περί της διατηρήσεως των φυσικών οικοτόπων (ενδιαιτημάτων) και της άγριας πανίδας και χλωρίδας, δεν αποκλείουν, κατ' αρχήν, την εξόρυξη ορυκτών από τοποθεσίες που προστατεύονται βάσει της εθνικής νομοθεσίας. Σε περίπτωση, ωστόσο, εφαρμογής της οδηγίας 85/337/ΕΟΚ, αυτή καθορίζει ειδικές απαιτήσεις, όπως είναι η διενέργεια εκτίμησης των περιβαλλοντικών επιπτώσεων και ο δημόσιος διάλογος. Σε περίπτωση που θίγονται ιδιαίτερα ορισμένες τοποθεσίες, πρέπει να καθορίζονται και να εκτιμώνται τα περιβαλλοντικά χαρακτηριστικά των πιθανών επιπτώσεων του έργου στις εν λόγω τοποθεσίες, και τα σχετικά αποτελέσματα να λαμβάνονται δεόντωςπόψη κατά την λήψη των σχετικών αποφάσεων. Όσον αφορά την οδηγία 92/43/ΕΟΚ, αξίζει να σημειωθεί ότι η εν λόγω οδηγία εφαρμόζεται ιδιαίτερα σε τοποθεσίες που αποτελούν τμήμα του δικτύου Natura 2000. Σε περίπτωση που θίγεται μια τέτοια τοποθεσία, πρέπει να διενεργείται εκτίμηση κατά περίπτωσιν για το κατά πόσον είναι εφαρμοστέες οι απαιτήσεις της οδηγίας 92/43/ΕΟΚ και ειδικότερα το άρθρο 6 (όπως, λόγου χάριν, εκτίμηση των επιπτώσεων για την τοποθεσία και για τη μη ύπαρξη εναλλακτικών λύσεων). Στο πλαίσιο των εν λόγω τοποθεσιών Natura 2000, πρέπει ναπάρχει ικανός αριθμός τοποθεσιών που φιλοξενούν ενδιαιτήματα, όπως αυτές καθορίζονται στο παράρτημα Ι της οδηγίας.

Σχετικά με το έγγραφο στο οποίο αναφέρεται το Αξιότιμο Μέλος του Κοινοβουλίου, σημειωτέον ότι οι τυχόν διατάξεις βάσει των οποίων χορηγούνται γενικές άδειες εξορύξεων σε τοποθεσίες Natura 2000,πό την μοναδική προϋπόθεση της λήψεως επανορθωτικών μέτρων, δεν φαίνεται να ευθυγραμμίζονται με τις αυστηρές διατάξεις του άρθρου 6.

Συνάγεται ότι η Επιτροπή δεν είναι ακόμη σε θέση να σχολιάσει λεπτομερώς τα ζητήματα που θέτει το Αξιότιμο Μέλος του Κοινοβουλίου. Η Επιτροπή καλεί το Αξιότιμο Μέλος του Κοινοβουλίου να της παράσχει τις αναγκαίες πληροφορίες.